1 évig nem használt dezodort, ez történt vele | Életmód |Életstílus – Lifestyle | Cosmopolitan.hu
Emlékszel még arra a srácra, aki belehalt abba, hogy túl sok dezodort használt? Nos, ez biztos nem történhet meg a 22 éves hawaii-i Alyse Brautigammel, aki egy évvel ezelőtt úgy döntött, leáll a dezodor használatával. „Két éve már rendszeresen járok edzeni és közben nagyon durván le szoktam izzadni. Nem az a fajta vagyok, aki egyetlen izzadtságcsepp nélkül végez az edzésével” – mesélte a Daily Mailnek Alyse, aki azért sem használ dezodort, mert az esélyét sem akarja megadni, hogy kialakulhasson nála a mellrák. Akkor mégis hogy képes emberek közé menni anélkül, hogy kivédené a kellemetlen testszagokat?
A csajszi azt állítja, hogy mióta áttért a vegán életmódra, helyre állt a hormonháztartása, ami miatt a testszaga is teljesen megváltozott, és kevésbé érezte magát büdösnek. Ez persze nem azt jelenti, hogy nem izzad, csupán annyi a különbség, hogy egyáltalán nincs kellemetlen testszaga. Alyse nem mellesleg ezzel is népszerűsíteni szeretné a vegán életmódot, hiszen nagyon kevesen tudnak a diéta jótékony mellékhatásáról.
Mi a véleményed, te bevállalnád ezt?
Címkék: alyse brautigam